google/wiki40b huggingface dataset:
Det blir alltid värre framåt natten

Bakgrunn

Sangen var én av ti deltakerlåter i svenske Melodifestivalen i Stockholm 11. februar 1978. Sangen ble fremført av artisten Björn Skifs som tidligere hadde gjort stor suksess med låter som «Michelangelo», «Härligt, härligt men farligt, farligt» og ikke minst en coverversjon av «Hooked on a Feeling» som toppet den amerikanske Billboard-listen i april 1974.
I Melodifestivalen 1978 vant Björn Skifs en knapp seier over sangen «Miss Decibel» med Kikki Danielsson, Lasse Holm og Wizex. «Det blir alltid värre framåt natten» ble dermed Sveriges bidrag til den internasjonale finalen i Paris i april samme år.
I den internasjonale finalen var sangen den siste ut på scenen av 20 deltakere, og på forhånd hadde Björn Skifs vært misfornøyd med konkurransereglene som krevde at landene måtte synge på sine respektive språk. Skifs truet med å fremføre den engelske versjonen i protest, og helt frem til fremføringen planla han å synge på engelsk. Da han satte seg ved flygelet, ombestemte han seg imidlertid i siste liten – med det resultat at han glemte den svenske teksten i begynnelsen av sangen. I stedet sang han den andre strofen på tullesvensk: «Röppni fälls, örr ur i knön, och kniblisaa, på kvällen». Egentlig skulle han ha sunget: «Trivs med mitt jobb, har kompisar att snacka med, det flyter». Skifs hentet seg fort inn igjen og fremførte resten av sangen uten problemer. Produsenten Bengt Palmers dirigerte det svenske orkesteret.
I avstemningen endte sangen som nummer 14 av 20 med 26 poeng – hvorav 10 kom fra den norske juryen. 
Skifs vant Melodifestivalen på nytt i 1981 med sangen «Fångad i en dröm».

Om sangen

Teksten handler om en ung og singel mann som lever et bra liv med vennene sine, han spiser sent og dyrt og har masse fritidssysler. Men han mangler en kjæreste, og savnet etter kjærlighet «blir alltid verre frem mot natten». 
Den engelske versjonen har tittelen «When the Night Comes» og ble gitt ut på singel i Europa samme år.
Kato Johansen

Kato Johansen er en norsk same som var den første lederen for Folkeaksjonen mot utbygging av Alta-Kautokeinovassdraget.
Kjønnsroller

Kjønnsroller er normer og forventninger som stilles til mennesker knyttet til hvilket kjønn de er. Det kan blant annet være forventninger til hvilken interesser, klær, oppførsel og arbeidsoppgaver de ulike kjønnene skal ha. Familie, venner, religion og skoler kan påvirke hvordan forventningene er. Media, film og hvilket miljø en er vokst opp i har også innflytelse på kjønnsrollene. Ulike kulturer har forskjellige oppfattninger og normer om hvordan kjønnsroller skal være. Kjønnsroller kan i tillegg lett bli fordommer om hvordan en mann og kvinne sin væremåte skal være. Enkelte synes kjønnsroller kan være diskriminerende og urettferdig om de er en hindring.
I mange kulturer er leker, klær, hårfrisyrer og farger kjønnsdelt. Kjønnsdelingen blir gjerne lært bort til barn allerede i ung alder. Det er ikke uvanlig at foreldre og andre bekjente kjøper kjønnsdelte farger til barna sine. Per i dag i Vesten er det mest vanlig at det blir kjøpt rosa til jenter og blå til gutter. Kjønnsroller har alltid endret seg med tidene. For hundre år siden var småbarn kledd i kjønnsnøytrale klær, farge og hårfrisyrer i Vesten. I 1910 ble det viktig å signalisere hvilket kjønnstilhørighet en hadde med klær. Da var normen rosa for gutter og blå for jenter, men i senere tid ble det motsatt. Årsaken til hvorfor det senere ble motsatt er fremdeles uklart.
Forventninger knyttet til kjønn har blant annet påvirket valgene mange tar senere i livet. Det kan for eksempel være hvilken vei en velger å gå i yrkeslivet.
Yrker som blir ansett som typiske kvinneyrker er før- og grunnskolelærer, sykepleier, rengjøringspersonal og sekretær. Det som blir ansett som typiske manneyrker er håndverkere, bygge- og annleggsarbeidere, sjåfører og ingeniører ifølge Statistisk sentralbyrås rapport.

TV & Film

TV-serien «Født i feil kropp» har blant annet blitt kritisert av Skeiv Ungdom for å bekrefte kjønnsstereotypiske roller i stedet for å utfordre dem og mener at å ikke følge de tradisjonelle kjønnsrollene knyttet til kjønnet en har kan få en til å lure på om man er transkjønnet på grunn av seriens fremstillinger. I tillegg ble serien kritisert for mangel av et større mangold.
Både filmen Mrs. Doubtfire og Tootsie handler om menn som kler seg ut som kvinner og tar på seg den kvinnelige kjønnsrollen av ulike grunner. I Mrs. Doubtsfire gjør den mannlige hovedkarakteren det for å kunne treffe barna sine igjen etter en skilsmisse, mens i Tootsie gjør hovedpersonen det for å få seg en rolle i operaen.
México Lindo y Querido

México Lindo y Querido (spansk for «Vakre og kjære Mexico») er en tradisjonell meksikansk mariachi-sang. Den ble skrevet av Chucho Monge i 1921 og ble gjort berømt av Jorge Negrete. Sangen er en av de mest kjente meksikanske nasjonalistiske sangene, og handler om en meksikansk utvandrer som savner sitt vakre Mexico og som vil reise tilbake.
Natalie Gulbis

Karrieren som amatør

I 1996, som 13-åring, ble hun nr. 2 i California Women’s Amateur Championship.
I 1997 vant hun den samme turneringen.  Samme år kvalifiserte hun seg for Longs Drugs Challenge.  14 år gammel var hun den til da yngste spilleren som hadde kvalifisert seg til en turnering på LPGA-touren.

Karrieren som profesjonell

Det tok nøyaktig 6 år fra hun ble profesjonell (juli 2001) til hun vant sin første LPGA-turnering (juli 2007, Evian Masters).  Men en lang rekke topp-10-plasseringer, blant annet i 4 major-turneringer på rad, har holdt henne høyt oppe på pengelistene.
Hun spilte Solheim Cup i 2005 og 2007.
Birka (kunst- og håndverkssenter)

Birka AS var en organisasjon som arbeidet for norsk kunst og håndverksnæring. Organisasjonen ble etablert i 2003, på initiativ fra arrangøren av Rennebumartnan. Birka holdt til på Berkåk i Rennebu kommune, men hadde hele Norge som virkeområde. Arbeidet var blant annet støttet av Kultur- og kirkedepartementet. Birka hadde tre ansatte.  
Noe av Birkas målsetting var å være et senter for kompetanseheving, utvikling og formidling av norsk kunst og håndverk. Formålet var kort sagt å være en støtte for næringsutøvende håndverkere innen tradisjonelle kunst- og håndverksteknikker, med produksjon i Norge, og med hovedvekt av norske råvarer. 
Organisasjonen ga håndverkerne hjelp til markedsføring, og arrangerte kurs i temaer som regnskap, økonomi og IKT. På organisasjonens nettside lå en oversikt over håndverkere i ulike kategorier fra hele landet.
Birka ble avviklet i 2016.
Finsk mesterskap i langrenn 2013

Finsk mesterskap i langrenn 2013 ble arrangert i Jämijärvi 25. – 27. januar og Kontiolax 5. – 7. april 2013.
Rosenborg Ballklub i 2009

Rosenborg Ballklub spiller i Tippeligaen sesongen 2009. Klubben har vært å finne i Norges øverste divisjon sammenhengende siden 1979.

Tabell

 

Scoringstidspunkt

Sist redigert: 2. august 21:55
 

Europaligaen 2009

Etter at Norge vant den internasjonale Fair play-konkurransen ble det klart at Rosenborg fikk tildelt en plass i europacupspillet denne sesongen. Rosenborg må imidlertid gjennom fire kvalifiseringsrunder før de eventuelt får en plass i det nystartede Europaligaen. Første og andre kvalifiseringsrunde ble trukket i Genève den 22. juni.

2. kvalifiseringsrunde

Rosenborg spilte 2. kvalifiseringsrunde mot FK Qarabağ Ağdam fra Aserbajdsjan.
Moderne femkamp under Asialekene 1994

Moderne femkamp under Asialekene 1994. Moderne femkamp var en av flere sporter under de tolvte Asialekene som ble arrangert i Hiroshima i Japan. Det var første gangen moderne femkamp var med på programmet i Asialekene. Det var to øvelser, en individuell og en lagkonkurranse for menn. Konkurransen ble avviklet i perioden 9. til 11. oktober 1994. Det var 16 utøvere fra seks nasjoner som deltok.
Elsfjord

Elsfjord er en tidligere kommune i Nordland. Den tilhørte Mo herred 1. januar 1838, og ble en del av Hemnes herred i Sør-Ranen sogn, da dette ble skilt ut 13. mars 1839. Den 15. april 1929 ble Elsfjord skilt ut fra Hemnes som en selvstendig kommune. Den ble innlemmet i Vefsn kommune 1. januar 1962, og har frem til idag utgjort en grend i Vefsn.  Denne justeringen av kommunegrenser viser hvordan bygdene tidligere var knyttet sammen sjøveien, mens det i dag er nærhet til omverdenen ved hjelp av veinettet som betyr mest.

Geografi

Elsfjord ligger i Vefsn kommune i bunnen av Elsfjorden, som er en fjordarm av Ranfjorden. Elsfjord grenser mot Hemnes kommune i nordvest på fjellet Toven, og i øst på fjellene; Selhornet, Grønfjellet og Korgfjellet. På vestsiden av fjorden ligger Elsfjorden naturreservat.

Samferdsel

I Elsfjord lå frem til 1945 sluttpunktet for den ferjefrie strekningen av riksveien nordover fra Oslo (siste biten er idag fylkesvei 7316). I Elsfjord var det fra 1931 var ferjeforbindelse til Hemnesberget og vei til Mo i Rana. Fergetrafikken ble avsluttet da veien over Korgfjellet åpnet. Nordlandsbanen passerer Elsfjord, men stasjonen i Elsfjord er nedlagt og stasjonen i Drevvatn lenger sør har bare et begrenset antall stopp.

Annet

Elsfjord kirke er bygd i 1955.
I Elsjord finnes det enkelte forekomster av jernmalm, men det foregår ingen utvinning.
Aliteus

Utseende

Middelsstore, avlange, svarte smellere, gjerne med hvite flekker. Pronotum er bredere enn langt, rundet med kort, skrått tilbaketrukne bakhjørner. Dekkvingene har fine punktrader.
Larvene er noe flate, glatte med en voksaktige overflate og spredte hår, rød- eller gulaktige. Hodet er noe flatt, svart med kraftige, fremoverstrakte kjever. Det bakerste leddet har et par kraftige utvekster av varierende form. Beina er ganske korte.

Utbredelse

Slekten er utbredt i det sørlige Afrika.
Harpa Þorsteinsdóttir

Klubbkarriere

Þorsteinsdóttir spilte for Stjarnan fra 2002 til 2007, før hun gikk til Breiðablik. I 2011 var hun tilbake til Stjarnan. I 2013 ble Þorsteinsdóttir toppscorer i Úrvalsdeild, med 28 scoringer på 18 kamper.

Landslagskarriere

Þorsteinsdóttir spilte sin første kamp for det islandske landslaget 9. mars 2006, da Island tapte 0–1 for England. På grunn av beinbrudd hun pådro seg 26. juli 2009, ble hun erstattet av Kristín Ýr Bjarnadóttir i Islands tropp til  EM i 2009. Hun var imidlertid med i troppen til EM i 2013, hvor Island tok seg til kvartfinalen.

Privat

Þorsteinsdóttir har en sønn fra april 2011, Steinar Karl. Hun vendte tilbake til full aktivitet som fotballspiller tre måneder etter fødselen.
Halvor Løvold

Bakgrunn

Løvold var sønn av kjøpmann Thomas Løvold (1836–1924) og Birgithe Jensen (1844–1924), og tok utdannelse som sjøoffiser i 1896. Han tjenestegjorde i Marinestyret fra 1902 til 1907, og var kaptein i marinen fra 1904 til 1919. Han satt som administrerende direktør i Arendals Dampskibsselskab fra 1907 til 1945.
Stiptocnemis

Utseende

Middelsstore, svært kraftige, blankt svarte gjødselbiller. Hodet er bredt skovlformet uten horn. Pronotum er mye bredere enn langt, tett og kraftig punktert. Dekkvingene er hvelvede med kraftige punktstriper. Beina er korte gravebein.

Utbredelse

Slekten er kjent fra Kenya og Tanzania.
Barren Land

Barren Land er et musikkalbum med Northaunt, utgitt i 2004.
Carlos Boozer

NBA-karriere

Boozer kom til NBA etter å ha blitt draftet fra Duke University, som sammen med North Carolina er regnet som USAs beste skole når det kommer til utvikling av basketballspillere. Boozer ble draftet av Cleveland Cavaliers som nummer 34 totalt, og er trolig en av de mest undervurderte spillerne til å komme til NBA, for så å kjøre det så bra i proffserien. I 2008 vant han gull i OL med landslaget.

Kilder

'«Carlos Boozer». s biografi og statistikker (engelsk). NBA.com. s. 5. Besøkt 10. juli 2010.
Nordisk mesterskap i troppsgymnastikk 2017

Nordisk mesterskap i troppsgymnastikk 2017 for senior ble arrangert 11. november 2017 i Lund i Sverige. Dette mesterskapet er for klubblag, ikke for landslag. 
Konkurranseformen er TeamGym, slik at det konkurreres sammenlagt i trampett, tumbling og frittstående.
Chandra-teleskopet

Chandra-teleskopet (formelt The Chandra X-ray Observatory) er et romteleskop sendt opp i verdensrommet på romfergeoppdraget STS-93 23. juli 1999. Chandra er et av NASA sine store rombaserte observatorium, i det såkalte «Great Observatories program». Teleskopet ble gitt navnet sitt til minne om en indisk-amerikansk fysiker Subrahmanyan Chandrasekhar, som er kjent for å bestemme massegrensen for hvite dverger som blir nøytronstjerner. «Chandra» betyr også «måne» på Sanskrit.

Historie

Chandra X-ray Observatory (da under navnet AXAF) ble første gang foreslått for NASA i 1976 av Riccardo Giacconi og Harvey Tananbaum. Det forberedene arbeidet begynte året etter hos Marshall Space Flight Center (MSFC) og Smithsonian Astrophysical Observatory (SAO). I mellomtiden, i 1978, hadde NASA skutt opp sitt første røntgen romteleskop Einstein Observatory (HEAO-2) opp i bane. Arbeidet fortsatte på Chandra-prosjektet gjennom 1980- og 1990-tallet. 
I 1992, for å redusere kostnader, ble teleskopet tegnet om. 4 av 12 planlagte speil ble fjernet, sammen med 2 av 6 vitenskapelige instrumenter. Chandra sin planlagte bane ble endret til en eliptisk en, 1/3 til Månen på sitt fjerneste. Dette eliminerte muligheten for reparasjoner av romfergen, men plasserte teleskopet utenfor Jordens strålebelte for mesteparten av banen.
AXAF ble endelig døpt til Chandra i 1998, og ble skutt opp i 1999 av romfergen Columbia på ferden STS-93. Med en vekt på 22.753 kg var dette det tyngte lasten en romferge noen sinne hadde medbrakt. Dette var en konsekvens at de to-stegs rakettene som måtte til å for å bringe Chandra opp til sin bane.
Chandra har returnert data siden en måned etter oppskyting. Det styres av SAO ved «Chandra X-ray Center» i Cambridge, Massachusetts, med støtte fra Massachusetts Institute of Technology og Northrop Grumman Space Technology. ACIS ble skadet under en tidlig passering av strålebeltet. For å hindre fremtidige skader, ble instrumentet snudd under senere passeringer.
I 2004 feiret Chandra 5 suksessfulle år i drift.

Teknisk beskrivelse

Chandra sin høye eliptiske bane gjør at romteleskopet kan observere kontinuerlig for 55 av dets 65 timers bane rundt Jorden.
Chandra har en oppløsning på sine bilder som er over 1000 ganger bedre enn de første røntgenteleskopene i verdensrommet.

Oppdagelser

Data innsamlet av Chandra har økt betraktelig vår kunnskap innenfor astronomi og røntgen-studier.
Jay Haas

Ryder Cup

1983, 1995, 2004

Presidents Cup

1994, 2003
Gero av Alsleben

Gero (henrettet 11. august 979 i Magdeburg i Tyskland) var greve av Alsleben. Etter ham er ingen annen kjent som greve av Alsleben frem til 1100-tallet.

Bakgrunn

Grev Gero antas ut fra antydninger i kildematerialet å ha vært sønn av Siegfried og dermed barnebarn av Gero den store. Hvis dette faktisk var så, var hans mor Hedwig, datter av Wichmann den eldre. Gero var bror til Tetta. 
Thietmar av Merseburg, hvis Chronicon er den fremste historiske kilde her, betegner Gero som en greve i det nordlige Thüringen og Morzani.
Gero giftet seg med Adela, av ukjent familiebakgrunn. Gero hadde én datter: Adela/Ethela av Alsleben, som ble gift med Siegfried II, greven av Stade.
Grev Gero stiftet i 979 et kanonissekonvent til Johannes døperens ære i Alsleben.

Skjebne

Gero ble overfor keiser Otto II anklaget for å ha begått en forbrytelse. Anklageren var den sachsiske krigsherre Waldo. Noe nærmere om hvem Waldo var, eller hva forbrytelsen skulle ha vært, er ikke kjent for ettertiden. Den var imidlertid ikke svært stor. Etter påtrykk fra Adalbert, erkebiskop av Magdeburg, og Dietrich, markgreve av Nordmarken, ble Gero tatt til fange i Sömmering og tatt i forvaring hos Thietmars far og onkel, Siegfried I, greve av Walbeck, og Lothar I, markgreve av Nordmarken.
I pakt med hva tidens rettspleie gav anledning til, ble det bestemt at det skulle utføres en tvekamp, dette som en juridisk duell. Den som vant, skulle ha «rett». Gero og Waldo møttes til denne juridiske tvekamp den 11. august 979. Under kampen traff Geros slag Waldo slik at han fikk to alvorlige nakkesår. Men Waldo klarte på sin side å ramme Gero med et tungt slag mot hans hode. Dermed ble Gero for omtåket til å fortsette. Waldo forlot kamparenaen og la av seg våpnene, men døde så plutselig av sine sår.
Selv om Gero slik klart hadde vunnet tvekampen, ble han så erklært skyldig og dømt til døden.  På keiserens ordre ble han halshugget ved solnedgang. En slik halshugging var på linje med hva forrædere kunne straffes med.

Etterspill

Geros datter Athela fikk ikke sin fars hode utlevert fra Adalbert før hun hadde overført forskjellige gods til ham.
De eneste som synes å ha vært tilfreds med dette utfall, var erkebiskop Adalbert og markgreve Dietrich. Sønnen av hertug Liodolf av Schwaben, Otto I, hertug av Bayern, som ankom senere på dagen, og Berthold, greve av Radenzgau, refset keiseren for å ha tillatt et en mann ble dømt for en anklage om en relativt liten sak. 
I samtiden ble straffen oppfattet som dypt urettferdig og vakte således tor oppsikt. Flere skuttet seg til kritikken mot keiseren. I de middelalderske krøniker dikk begivenheten et bemerkelsesverdig ekko. Ikke færre enn syv krøniker forteller om det hele. Duellen og det bemerkelsesverdige utfallet ble således husket i lang tid i middelalderens Tyskland.
Ryfylke prosti

Ryfylke prosti er et tjenestedistrikt i Stavanger bispedømme i Den norske kirke. Fra 2013 har prosten sete i Hjelmeland.
De gamle mestrene

Handling

Et eldre ektepar bestemmer seg for å gjøre seg av med en del gamle møbler, malerier og annet innbo. Kunsthandler Lundberg besøker dem for å ta gjenstandene nærmere i øyesyn. Han blir spesielt interessert etter hvert som han får mistanke om at det bak et høyst trivielt maleri kan skjule seg et annet som er atskillig mer verdt.
Hornhjelm

Hornhjelm er en hjelm med utsmykninger formet som et horn. Slike hjelmer er kjent fra noen av fortidens kulturer, og var et statussymbol eller hadde seremoniell betydning.

Historikk

I Danmark fant man i 1942 to hornhjelmer i Viksø på Nord-Sjælland. De er fra bronsealderen, kanskje så tidlig som 800 f.Kr. Slike hjelmer er også kjent fra kelterne, der noen arkeologiske funn skriver seg fra omkring 100 f.kr. Dette gjelder «Waterloo-hjelmen» (Waterloo Bridge Helmet), en seremoniell keltisk hornhjelm av bronse fra ca. 150–50 f.Kr. Den ble funnet i elva Thames i London i 1868.
Det fins kunstgjenstander fra jernalderen, altså før vikingtiden, som viser avbildninger av slike hjelmer. Dette kjenner man blant annet fra England og på en relieffplate fra Gundestrupkjelen, en keltisk offerkjele i sølv fra 300 f.Kr. – 300 e. Kr. som ble funnet i Nord-Jylland i 1891. Bruken av hornhjelmer kan ha vært utbredt i Europa inn i høymiddelalderen og enda senere. Fra senmiddelalderen kjenner man en rekke forseggjorte hodeplagg, hvorav noen også har horn. Det gjelder blant annet stridshjelmer påsatt dekorative hjelmtegn.

Hornhjelmer som vikinghjelmer i populærkulturen

I populærkulturen blir koniske stridshjelmer med dyrehorn vanligvis forbundet med vikingtiden i Skandinavia. Moderne fremstillinger av vikinger må nok i høy grad ses på som et produkt av romantiske forestillinger fra 1800-tallet. Vikingene gikk høyst sannsynlig mye oftere med luer og andre hodeplagg enn hjelmer. Ofte får man høre at vikinghjelmer med horn er ren fantasi. Noen historikere utelukker imidlertid ikke at enkelte kan ha hatt hornhjelmer, selv om skikken ikke kan dokumenteres med funn eller kilder fra vikingtiden.
En forklaring på forestillingen om vikinghjelmer med horn knyttes til urframførelsen av Richard Wagners opera Nibelungens ring på 1870-tallet. Kostymesjefen til forestillingen, Carl Emil Doepler, skal ha hentet inspirasjon fra andre sceneoppsetninger med historiske motiver og fra germansk og annet kunsthåndverk i museer. I stykket utstyrte han de onde rollefigurene med hornhjelmer mens de gode heltene fikk hjelmer pyntet med vinger av fjær. Bilder fra oppsetningene skal siden ha blitt spredt vidt omkring, og kjeglehjelmer med kuhorn har siden 1800-tallet blitt et kraftfullt symbol for vikinger og vikingtid som er kjent i store deler av verden.
Caltoris

Utseende

Middelsstore (vingespenn 40-45 millimeter), brune smygere med noen små, hvite flekker på forvingene. Noen arter har spredte, metallisk blå skjell ved vingeroten.

Levevis

Larvene lever på gress eller andre enfrøbladete planter, særlig på bambus.

Utbredelse

Slekten er utbredt i Sørøst-Asia.
Islandsmesterskapet i sjakk

Islandsmesterskapet i sjakk blir vanligvis avholdt i Reykjavík. Det blir organisert av Det islandske sjakkforbundet (Skáksamband Íslands), organet som er ansvarlig for å avholde nasjonale sjakkarrangementer og å for representere islandsk sjakk ved Verdenssjakkforbundet (FIDE). Forbundet ble grunnlagt i 1925 og dets hovedaktiviteter omfatter det nasjonale mesterskapet og turneringen «Reykjavik Open», som arrangeres hvert annet åt.
Mesterskapet i 1998 ble avholdt i Árborg fra 27. oktober til 7. november. Tolv spillere spilte singelpartier i en round robin turnering (gjennomsnittlig Elo-rating var 2335) og ble vunnet av stormester Hannes Stefánsson med 8,0/11 et halvpoeng foran stormesteren Helgi Grétarsson.
Brochøya

Brochøya er ei øy som utgjør en del av Svalbard. Øya ligger rett nord for Nordaustlandet, og 40 km sørøst for Karl XII-øya. Den er en del av Orvin Land og inngår i Nordaust-Svalbard naturreservat.
I øst ligger Foynøya. Arealet av øya er om lag 1,5 km².
Arktisk klima

Arktisk klima betyr at middeltemperaturen (normaltemperaturen) ligger under +10 °C i årets varmeste måned. Ifølge Köppens klimaklassifikasjoner defineres arktisk klima (og polarklima) som områder med så lave temperaturer at det ikke naturlig vokser trær der. Det betyr i praksis at tregrensen mot sør er grenselinjen for det arktiske klimaet i Norge. Solen skinner i lange timer om sommeren og langt færre timer om vinteren.
Den varmeste sommermåneden i Vardø har for eksempel en middeltemperatur for årene 1961–1990, for juli (årets varmeste måned), på +9,2 °C. Vardø har med andre ord et arktisk klima, og i så måte kan man peke på det faktum at Vardø ikke har trær (med unntak av et rognetre som pakkes mot kulden før hver vinter). Man kan også si at Vardø ikke har en klimatologisk definert sommer, men det betyr ikke at det ikke kan bli varmt der. I så måte ble maksimumstemperaturen i Vardø målt til +27 °C den 7. juli 1987. Store deler av fjellområdene over tregrensen i Norge har et alpint klima som tilsvarer arktisk klima.

Lokaliseringer

På Jorda er Antarktis det eneste kontinentet hvor iskalottens polarklima (eller permafrostklima) er dominerende. Alle unntatt noen få avsidesliggende kystområder på Grønland har også iskalottenklima. Kystregionene på Grønland som ikke har evige isbreer har mindre ekstremt tundraklima. De nordligste områdene av landmassene til Eurasia (Europa og Asia kombinert), fra den nordøstligste delen av Skandinavia (det vil si Norge) og østover til Beringstredet, store områder i nordlige Sibir og nordlige Island har også tundraklima. Store områder i nordlige Canada og nordlige Alaska har også tundraklima, og endres til iskalottklima i aller nordligste delene av Canada. De sørligste delene av Sør-Amerika (Tierra del Fuego hvor det blir avbrutt av Drakestredet) og en del subantarktiske øyer som Sør-Shetlandsøyene og Falklandsøyene har tundraklima av en noe termikk art hvor ingen måned er så varm som 10 °C. Disse subantarktiske lavlandene ligger nærmere ekvator enn tundraene ved kysten av arktiske bassenget.
Hans Hansen Bergen

Biografi

Hans Hansen Bergen utvandret til Ny Amsterdam i 1633 og han dukker opp i kildene med litt ulike navn, vanligvis som Hans Hansen Noorman eller Hans Hansen Boer. (Boer er hollandsk for 'bonde.'). Hans Hansen er også referert til som Hans Noorman, Hans Hanszen, Hans Hanszen Noorman, Hans Hanszen de Noorman, Hans Hanszen Van Bergen in Norweegan eller bare rett frem Hans Hansen.
I 1639 ble Hans Hansen gift med Sarah Rapelje, datter av Jorens Janson de Rapalje. Sammen fikk de åtte barn, og som enke giftet Sarah seg igjen med Teunis Gysbert Bogaert.
Familien Bergen hadde tilhold i Brooklyn til nyere tid og eide større landområder der. Det har blitt hevdet at så sent som midt på 1800-tallet benyttet Bergen-familien fremdeles hollandsk som talespråk. Teunis G. Bergen, selv av Bergen-familien, gav i 1866 ut en omfattende familiehistorie.